
HIRDETMÉNY
A kifüggesztés napja: 2026. 07. 22.
A levétel napja: 2026. 07. 27.
Az eljáró hatóság: Vas Vármegyei Kormányhivatal Földhivatali Főosztály Földhivatali Osztály 3.
Az ügy iktatószáma: 13098/2026 
Az ügy tárgya: Termőföld időleges más célú hasznosítása
Ügyfél neve, címe: Magyar Telekom Nyrt. 1097 Budapest, Könyves Kálmán krt 36.


V É G Z É S

A Vas Vármegyei Kormányhivatal Földhivatali Főosztály Földhivatali Osztály 3.                              (9900 Körmend, Szabadság tér 4.; a továbbiakban: ingatlanügyi hatóság) a magyar építészetről szóló 2023. évi C. törvény 196. § (1) bekezdésében foglaltaknak megfelelően értesíti az érintett ügyfeleket, hogy a Magyar Telekom NYrt. (1097 Budapest, Könyves Kálmán krt 36.) jogi személy meghatalmazása alapján eljáró Mátra-Phone Kft. (2120 Dunakeszi, Madách utca 11.) jogi személy kérelmére indult, Felsőszölnök település 0149/23; 0151/10 és 0155/2 helyrajzi számú külterületi ingatlanainak területét érintő földvédelmi eljárása során a 13098/8/2026. számú határozatával a termőföld időleges más célú hasznosításának engedélyezése – a „Felsőszölnök GPON lefedő hálózat tervezése Fedvényterv” című kiviteli terv kapcsán optikai hálózat létesítése – tárgyában döntést hozott, amely az ingatlanügyi hatóságnál ügyfélfogadási idő alatt (hétfő: 800-1130, szerda: 800-1130, csütörtök: 800-1100)  megtekinthető.
A 13098/8/2026. számú határozat a közléssel végleges. A döntés közlésének napja - a kiemelt jelentőségű üggyé nyilvánító kormányrendelet eltérő rendelkezése hiányában - a hirdetmény kifüggesztését követő 5. nap. A közlés jogkövetkezményei a hirdetményi úton történő közléshez kapcsolódóan állnak be.
Végzésem ellen önálló jogorvoslatnak nincs helye. 

I N D O K O L Á S

A Magyar Telekom NYrt. (1097 Budapest, Könyves Kálmán krt 36.) jogi személy megbízásából eljáró Mátra-Phone Kft. (2120 Dunakeszi, Madách utca 11.) jogi személy 2026. június 1. napján MP-2022-30/1. iktatószámon kérelmet nyújtott be az ingatlanügyi hatósághoz a „Felsőszölnök GPON lefedő hálózat tervezése FEDVÉNYTERV” című kiviteli terv kapcsán – optikai hálózat létesítése céljára a Felsőszölnök település külterületi ingatlanainak területeiből összesen 13 m2 nagyságú termőföld időleges más célú hasznosításának engedélyezése tárgyában.
A tervezett hálózat közcélú hálózatnak minősül az elektronikus hírközlésről szóló 2003. évi C. törvény alapján, valamint a beruházás megvalósítása a 484/2017. (XII.28) Kormány rendelet módosításának 1.A § alapján nemzetgazdasági szempontból kiemelt jelentőségű ügynek minősül.
	Az ingatlanügyi hatóság 2026. július 21. napján kelt 13098/9/2026. számú határozatával a termőföld időleges más célú hasznosításának tárgyában döntést hozott.
Az általános közigazgatási rendtartásról szóló 2016. évi CL. törvény (a továbbiakban: Ákr.) 85. § (1) bekezdése alapján a határozatot a hatóság közli az ügyféllel, azzal, akire nézve az rendelkezést tartalmaz, az ügyben eljárt szakhatósággal.
Az Ákr. 88. § (1) bekezdés c) pontja értelmében a közlést hirdetmény útján kell teljesíteni, ha azt törvény vagy kormányrendelet előírja.
A magyar építészetről szóló 2023. évi C. törvény (a továbbiakban: Törvény) 196. § (1) bekezdése értelmében a kiemelt jelentőségű ügyben eljáró hatóság az általa meghozott döntéseket - az eljárás során a személyesen az ügyfélnek szóló végzések, az eljárásban közreműködő szakhatóságok részére kézbesítendő, valamint a katonai, honvédelmi, nemzetbiztonsági és védelmi ipari célú és rendeltetésű építményekkel kapcsolatos építésügyi hatósági eljárásban hozott döntések kivételével - hirdetményi úton közli. A döntés közlésének napjára és a közlés jogkövetkezményeinek beálltára vonatkozó előírások jogalapja a Törvény 196. § (2) bekezdése.
Végzésem az Ákr. 80-81. §-aiban rögzített követelményeket figyelembe véve a fentiekben hivatkozott jogszabályhelyeken alapul. Az önálló jogorvoslat kizárásáról és a jogorvoslat lehetőségéről az Ákr. 112. §-a alapján rendelkeztem. 
Az ingatlanügyi hatóság hatáskörét a földművelésügyi hatósági igazgatási feladatokat ellátó szervek kijelöléséről szóló 383/2016. (XII. 2.) Kormányrendelet (a továbbiakban: Rendelet) 37. § (1) bekezdése, illetékességét pedig a Rendelet 3. § (3) bekezdésének ba) pontja alapján állapította meg.
A kiadmányozási jog a Vas Vármegyei Kormányhivatalt vezető Főispán kiadmányozás rendjéről szóló 3/2023. (II.3.) számú utasításában foglaltakon alapul.


Körmend, elektronikus időbélyeg szerint

A főispán helyett eljáró dr. Orbán István főigazgató nevében és megbízásából:


Nagy Attila
osztályvezető

